Hej Lige i disse dage, gennemgår jeg et sandt mareridt. Jeg har taget en tung beslutning om, at få min gamle hoppe aflivet. Beslutingen har jeg, som sådan, fundet fred med. Ikke mindst efter jeg har besluttet hvordan. Jeg kan simpelthen ikke bære, hun skal ligges ned herhjemme o ligge og vente på DAKA!!! Så jeg siger farvel i stalden og så kører min mand hende til slagteriet. Hun blev 20 år i sommers og det er, af mange årsager, tid nu... I stalden har vi også min datters gamle pony - samt en gammel shetlænder. Min datters pony er faktisk årsagen til, at det var tiden til, at tage nogle beslutninger. Han er rigtig, rigtig gammel - vi ved ikke helt hvor gammel.. For et par uger siden fik han et ildebefindende, han har slet ikke hverken sul eller muskler tilbage og vi kan simplethen ikke forsvare, at lade ham gå længere - selvom han er det gladeste og mest positive lille væsen. Vi har prøvet gennem de seneste måneder med senior foder, olie, opblødte græspiller - og ingenting sætter sig! Så han skal også over regnbuebroen. Da der hverken er fedt eller muskler tilbage på ham, tager vi ham ikke med til slagteren - det kommer til at foregå på den "hårde måde" (aflivning hjemme og efterfølgende med DAKA.... Shetlænderen fejler ingenting - han er også gammel, men i fin huld og helt velfungerende... Han skal blive tilbage på gården, i selvskab med et æsel, som mangler en foldkammerat. Nu aner jeg bare slet ikke mine levende råd, hvordan jeg gør det rent praktisk, selve adskillelsen????? De går i løsdrift og har gået sammen, de 3 - i 3½ år nu. Den gamle pony er dog i en boks, inde i løsdriftstalden, som følge efter hans ildebefindende, tør jeg ikke lade ham gå frit ud, i det kolde vejr - tror det var det, som gjorde "skaden". I den anden ende af stalden, i en boks, står æslet på nuværende tidspunkt. Den er ikke min, men gårdejerens. Så heste og æsel er vant til hinanden, på afstand! Min første tanke var, at når min hoppe var væk - ville jeg lukke æslet sammen med ponyerne og lade dem se hinanden an nogle dage, mens shetlænderen stadig havde sin gamle foldbuddy og så efter nogle dage, få den gamle aflivet. Tænkte det ville være for voldsomt, hvis de begge forsvandt på en gang. Er selvfølgelig også bange for, at shetlænderen vil forsøge, at gå gennem hegnet m.m. Jeg kan ikke integrere æslet, før min hoppe er væk - det er hun simpelthen for dominerende til - det ville være synd for æslet. Hvordan ville du gøre???? Det er så vanskelig, at tænke klart og fornuftigt, når man samtidig skal forholde sig til, at skulle sige farvel... Ved ikke om jeg poster i det rigtige forum? Eller om i kan finde hoved og hale i noget af ovenstående? 
Puha først & fremmest vil jeg sende de varmeste tanker til dig. Ved hvor svært & hårdt det er, at sige farvel til sin(e) ven(ner)  Dernæst vil jeg fortælle, at man godt kan få passet dyrlægen ind med Daka`s afhentning, så vores kære dyr ikke skal ligge længe/flere dage. Vi har selv, et par gange, passet en afsked ind på denne måde. Ring evt. til Daka & forhør dig om hvad dag(e) de kan komme til dig, & ring derefter til dyrlægen for at få en aftale i stand, & så til Daka igen for at aftale afhentning. Det næste vi så plejer at gøre, når dyrlægen er kørt, er at lade de øvrige heste komme over & sige et sidste farvel til deres ven. De snuser & slikker måske, & viser tydeligt når de er færdige med at sige farvel. Det er faktisk ret sødt... Det er ihvertfal min erfaring med de 3 af vores vi har sagt farvel til... Mange ryster på hovedet af den måde at gøre det på, men det giver øjeblikkelig fred i flokken, idet alle de efterladte så ved hvor deres ven(ner) er henne - at de ikke kommer tilbage. Så de vil ikke gå & vente på at se deres ven(ner) igen. Jeg ville sige farvel til dem begge på samme tid, lade Shetteren komme ud & sige farvel til dens venner, & så stille æslet i boksen ved siden af Shetteren. Næste morgen ville jeg forsøge at lukke dem sammen, & så se hvordan de begge tager sammenføringen. Held & lykke med det hele - mange tanker til dig....
stakkels jer... det lyder som om i har en hår tid foran jer.... her ikke nogle direkte råd men syntes bare ikke jeg ville læse uden at give dig et cyber knus...!!! 
Min dybeste medfølelse til dig dine dejlige heste. Mit foreslag omkring adskillelsen ville være at lukke den sunde pony og æslet på fold sammen og så de to "dårlige" på fold lige ved siden af. Evt lave en midlertidig indhegning hvis i ikke har to folde op ad hinanden. På den måde kan de stadig snuse og snakke over hegnet. Hvis ikke begge heste bliver aflivet/slagtet samtidig kan du så rykke ponyen over til de to raske de sidste par dage, så har de jo lært hinanden at kende over hegnet. Jeg måtte selv igennem en aflivning i sommers og det er jo altid meget hårdt. Det var dog på en hestepension, så jeg puslede om hende og pakkede mine ting om formiddagen og da aflivningen var overstået tog jeg derfra og kom først tilbage på en kort visit måneder senere, så jeg måtte ikke gå og se på hende indtil hun blev afhentet dagen efter. Men endnu engang ønsker jeg jer al mulig trøst i denne svære tid.
kender også den tunge beslutning. synes du har fået et par gode foreslag allerede. og må sige at jeg er meget enig med Holme i at lade de andre heste få lov til at tage afsked med den døde hest. oplevede også at det gav en ro og afklarethed i flokken at lade dem tage denne afsked. på min præs. kan du læse om hvordan vi tog afsked med vores gl pony på 34 år. håber i finder den løsning der kan give jer fred og ro i sindet-det er aldrig nemt-men kan godt vendes til en stor og smuk oplevelse bagefter, hvor det ikke er billedet af Daka man husker som den sidste afsked.
Det er altid hårdt at sige farvel til en ven, vi har lige været igennem det samme. Men der er en ting jeg ikke helt forstår, du kan ikke klare at din hest skal ligges ned der hjemme, men din datters hest må gerne?? Er det ikke også hårdt for din datter??
for alle de søde tanker og knus   og ikke mindst de gode råd og jeres egne erfaringer. Ponyerne har gået sammen i mange år - det var faktisk derfor vi købte shetteren med, i sin tid - for ikke at skille dem ad. Så tror jeg har taget min beslutning, ud fra hvad jeg føler er det bedste for hestene... Det bliver, som først planlagt, at min tager afsted først og så bliver æslet lukket over, først i boksen tættere på og efter en dags tid, ind til ponyerne. Så giver jeg dem et par dage, hvor shetteren kan vænne sig til æslet, inden den gamle pony bliver aflivet.' Det var rigtig godt, at læse alle jeres erfaringer med, at lade dem sige farvel til den døde - det vil jeg praktisere.. Igen tusind tak...
Knus og trøstekram herfra - gode råd har du allerede fået. Jeg ved hvor hårdt det er at planlægge og sige farvel. Kh